৩) ১০ এপ্রিল ১৯৭১: এই তারিখে দুটো গুরুত্বপূর্ণ ঘটনা ঘটে। প্রথমটি ‘স্বাধীনতার আনুষ্ঠানিক ঘোষণা’7 (Proclamation of Independence) যা পরবর্তীকালে বাংলাদেশ সংবিধানের অংশ করে নেয়া হয়; এবং, দ্বিতীয় ঘটনাটি হল প্রবাসে মুজিবনগরে স্বাধীন বাংলাদেশের প্রথম সরকার গঠন। এখানে যেটা লক্ষনীয় হল তা হল – ১০ এপ্রিল ঘোষিত হলেও ‘স্বাধীনতার আনুষ্ঠানিক ঘোষণা’ (Proclamation of Independence)-টিকে আইনগত কার্যকারীতা দেয়া হয় ২৬ মার্চ ১৯৭১ তারিখ থেকেই। সেখানে স্পষ্টভাবে বলা হয়েছে: “We further resolve that this proclamation of independence shall be deemed to have come into effect from 26th day of March, 1971.”